आप लडकें हैं, पुरुष हैं तो इसका यह मतलब नहीं कि आप अपने अहम में रहें, अपने घमण्ड में रहें। या अपनी प्रेमिका को अपने से कमतर (underestimate) समझें। प्यार के रिश्ते में कोई छोटा बड़ा नहीं होता है। कभी अपने दिमाग में ये ना सोचें कि लडकियाँ कुछ नहीं कर सकती हैं, या जो काम आप कर सकते हैं वो लडकियाँ नहीं कर सकती हैं या लडकियाँ किसी मामले में लड़कों से कम होती हैं। अपनी प्रेमिका को लडकी होने का या कमजोर होने का या अपने से कमतर होने का एहसास ना करायें। बल्कि उसे हर काम में, हर बात में बराबर का महत्व दें। उसका, उसकी सोच का, उसके सपनों का सम्मान करें। उसे अपनी जिन्दगी में अहमियत दीजिये। अगर वह आपको सलाह देती है, अपनी बुद्धि या विवेक का इस्तेमाल करती है तो उसे अपने अहम के कारण नजर अंदाज ना करें। बल्कि उसकी बातों को ध्यान से और शांति से सुने और पूरी तवज्जो दें।